CELEX: 62021TN0316
Language: mt
Date: 2021-06-06 00:00:00
Title: Kawża T-316/21: Rikors ippreżentat fis-6 ta’ Ġunju 2021 – Worldwide Machinery vs EUIPO – Scaip (SUPERIOR MANUFACTURING)

19.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 289/51
            
         
      Rikors ippreżentat fis-6 ta’ Ġunju 2021 – Worldwide Machinery vs EUIPO – Scaip (SUPERIOR MANUFACTURING)
      (Kawża T-316/21)
      (2021/C 289/69)
      Lingwa tar-rikors: l-Ingliż
      
         Partijiet
      
      
         Rikorrent: Worldwide Machinery Ltd (Channelview, Texas, l-Istati Uniti) (rappreżentant: B. Woltering, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Scaip SpA (Parma, l-Italja)
      
         Informazzjoni dwar il-proċedimenti quddiem l-EUIPO
      
      
         Proprjetarju tat-trade mark kontenzjuża: il-parti l-oħra quddiem il-Bord tal-Appell
      
         Trade mark kontenzjuża kkonċernata: it-trade mark figurattiva tal-Unjoni Ewropea “SUPERIOR MANUFACTURING” – Trade mark tal-Unjoni Nru 11 385 333
      
         Proċedimenti quddiem l-EUIPO: proċedimenti ta’ kanċellazzjoni
      
         Deċiżjoni kkontestata: id-deċiżjoni tal-Ħames Bord tal-Appell tal-EUIPO tal-25 ta’ Marzu 2021 fil-Każ R 873/2020-5
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata fl-intier tagħha u d-deċiżjoni tad-Diviżjoni tal-Kanċellazzjoni tat-12 ta’ Marzu 2020 fil-proċedimenti ta’ kanċellazzjoni Nru 28 762 C sa fejn ġiet miċħuda t-talba għal revoka tat-trade mark tal-Unjoni (Nru 11 385 333);
               
            
                  —
               
               
                  tirrevoka t-trade mark ikkontestata tal-Unjoni għall-prodotti li ġejjin: Klassi 12: Magni awtopropulsivi għall-ħolqien ta’ pipelines taż-żejt, conduits tal-gass u tal-ilma; vetturi tal-art, jiġifieri tagħmir awtopropulsiv għall-installazzjoni ta’ pajpijiet; kits għall-konverżjoni ta’ vetturi tal-art li jimxu fuq katina ddur f’vetturi tal-art li jikkostitwixxu tagħmir awtopropulsiv għall-installazzjoni ta’ pajpijiet; bramel tal-għarbil; suction cups għal magna tal-irfigħ; ċakkijiet idrawliċi; magni awtopropulsivi li jgħawġu l-pajpijiet;
               
            
                  —
               
               
                  tordna r-rimbors tal-ispejjeż tagħha fil-proċedura quddiem il-Qorti Ġenerali.
               
            
         Motiv invokat
      
      
                  —
               
               
                  Ksur tal-Artikolu 58 tar-Regolament (UE) 2017/1001 tal-Parlament Ewropew u tal-Kunsill.